Tatovering

**Tatovering** er en permanent tegning som lages ved å legge fargepigment inn under huden på mennesker eller dyr. Tatoveringer er en type kroppmodifikasjon som hos mennesker vanligvis brukes som kroppsutsmykning, mens det hos dyr vanligvis brukes som identifikasjonsmerker.

Tatoveringer var utbredt blant folk i Polynesia, Filippinene, Borneo, Afrika, Nord-Amerika, Sør-Amerika, Mellom-Amerika, Europa, Japan, Kambodsja og Kina.

I Norge er det ingen lovfestet aldersgrense for å ta tatovering, men de fleste seriøse tatoveringsstudioer har en aldersgrense på 18 år. Noen studioer kan tillate tatovering for personer mellom 16-18 år under visse restriksjoner og med samtykke fra en foresatt. For tatovering på innsiden av leppe, hals, hode, fingre og hender har noen studioer en aldersgrense på 20 år.

En person som utfører tatovering er en tatovør.

## Etymologi
Ordet *tatovering* stammer fra det engelske ordet *tattoo*, som igjen kan spores tilbake til tahitisk  *tatu* eller *tatau*, som betyr å markere eller å streke (hvilket hentyder til den tradisjonelle måte å påføre tegningen på). I Japan brukes ordet *irezumi* om japanske tatoveringer, mens ordet *tattoo* brukes om ikke-japansk design.
## Smerte
Tatovering har gjennom tidene blitt sett på som alt fra en manndomsprøve til et motesymbol og det er for de fleste noe som er ubehagelig.
Å tatovere områder med mye nerver eller rett over bein er ekstra smertefullt, mens det gjør mindre vondt å tatovere områder med mye muskler og fett. Hode, hender, føtter og lysken er ansett som blant de mest smertefulle stedene. 
## Historie

Tatoveringer har vært en del av den eurasiske kultur siden yngre steinalder. Det er funnet kinesiske mumier datert til det andre århundre f.Kr. med tatoveringer. Japanske tatoveringer menes å ha funnet sted titusener av år tilbake. Mange andre kulturer har hatt egne tatoveringstradisjoner, fra å gni aske inn i åpne sår til å prikke tegn inn med nåler – nesten som i dag. 

Så langt er det eldste funnet av vel bevart tatovert hud funnet på Ismannen Ötzi, som levde for over 5000 år siden, og ble bevart i isen helt til han ble oppdaget i Alpene i 1991.

Ainofolket, den opprinnelige befolkningen i Japan, bar ansiktstatoveringer. Noen kvinner på Okinawa og Amami-øyene pleide å ha såkalte *hajichi*-tatoveringer på hendene og fingrene, en praksis som ble forbudt av Meiji-regjeringen i 1899. Tatoveringer var utbredt hos folk i Polynesia, Filippinene, Borneo, Afrika, Nord-Amerika, Sør-Amerika, Mellom-Amerika, Europa, Japan, Kambodsja og Kina. På tross av enkelte tabuer forblir tatoveringer svært utbredt over hele verden. 

Alan Oversby regnes som pioneren av moderne tatoverings utvikling i Europa.

Tatoveringer var i Norge og andre deler av den vestlige verden lenge nesten utelukkende forbeholdt sjøfolk og fungerte derfor som et synlig tegn for en yrkesgruppe. Tatoveringer ble ellers ansett som noe privat og intimt og nærmest betraktet som uanstendig. Fra 1980-årene ble tatoveringer vanlig blant unge voksne, først særlig i punkemiljøer og andre ungdomsgrupper som stod i opposisjon til det etablerte voksensamfunnet, men det ble snart en del av den alminnelige moten i vesten. En studie fra 2017 viste at hver femte nordmann har minst én tatovering. Det er mer utbredt med tatovering blant kvinner (23,8%) enn menn (17,9%).

I tusenvis av år har tatoveringer blitt praktisert over hele verden. Bare i moderne tid har kirurgi gjort det mulig å fjerne en tatovering. Fjerning av tatoveringer kan gjøres med laserbehandling, dog med fare for mer eller mindre arrdannelse. Tatoveringsfjerning krever 1-25 laserbehandlinger og noen tatoveringer forsvinner aldri helt.
Fil:On Wednesday 16th October 1912 - French photographer Auguste Léon was in Sarajevo, -Bosnia, where he took this autochrome of a tattooed Catholic woman.jpg|Religiøs tatovering fra Sarajevo i Bosnia-Hercegovina
Fil:Body art, 1907 black n white.jpg|Maud Stevens Wagner var sirkusartist fra USA, ca. 1907
Fil:Hombre japonés tatuado con serpiente (1880-1890).jpg|Japansk tatovering, ca. 1880-90
Fil:Tigray Woman (8756820602).jpg|Tigray kvinne fra Etiopia
Fil:Traditional Samoan Tattoo - back.jpg|Tradisjonell Samoan mannlig tatovering
Fil:Cirzî.jpeg|Kurdisk kvinne med panne-tatovering
Fil:Art of Tattooing.jpg|Kvinne fra Baiga-stammen i India
Fil:Crusade tattoo.jpg|Sort og grå tatovering på ryggtavle
Fil:Tattoo Design with a Ship MET DP327934.jpg|Tradisjonell sjømanns design
Fil:Man with a full back Christian and Enlightenment tattoo. Color.jpg|Man med kroppstatovering
Fil:Horimono niño Kintarô luchando contra carpa gigante.jpg|Japansk tatovering
Fil:Haka performed during US Defense Secretary's visit to New Zealand (1).jpg|Haka fremføring på New Zealand
Fil:Kutia kondh woman 3.jpg|Adivasi-kvinne fra India
Fil:Vivi of the SuicideGirls shows off her tattoos and nipple piercings.jpg|Kvinne med store tatoveringer
Fil:Justin Bieber in Rosemont, Illinois (2015) (cropped).jpg|Justin Bieber
Fil:Face tattoos.jpg|Tatovering over hele hode
Fil:Fedez crop, Grugliasco (TO), 2015-07-18.jpg|Den Italienske vokalisten Fedez
Fil:Jerzy Kamieniecki, Auschwitz survivor displays tattoo 02.jpg|Fangenummer tatovert på armen, Auschwitz
Fil:Diana na 2de beh.JPG|Tatovert sminke 

Fil:COLLECTIE TROPENMUSEUM Houten tatoeagehamer met drie naalden TMnr A-3235.jpg|Tradisjonelt tatoverings instrument, lite tre-instrument med tre nåler
Fil:Tattoo Maschine Nadel.JPG|Kohrs roterende tatovering-maskin,1978
Fil:Dermographe.jpg|Moderne tatoverings-maskin
Fil:Instruments for traditional Pacific Island tattoos.jpg|Tradisjonelt tatoverings instrument fra stillehavsøyene
Fil:Laser Tattoo Removal Alice Pien MD AMAskincare.jpg|Fjerning av tatovering med laser


## Se også

* Kroppsmodifikasjon
* Tatovør
* Arrtatovering
* Piercing 

## Referanser


## Eksterne lenker
* 
*  Hvorfor holder tatoveringer livet ut‭?